100 
Ved Affattelsen af nærværende Liste bar jeg som Regel ind¬ 
skrænket mig til at opføre Arten, hvilket er forsvarligt, da det 
for største Delen handler om velkendte Former. Jeg har dog anset 
det for heldigt at tilføje Antallet af Skælrækker (Sq.), Bugskinner 
(V.) og Haleskæl (Sc.), samt hvorvidt Gatskællet (A.) er delt (1/1) 
eller udelt (1), da mine Bestemmelser i Almindelighed kunne kon¬ 
trolleres ad den Vej. Naar mine Angivelser undertiden overskride 
de hidtil kendte Grænser for Variationen, maa man tage i Betragt¬ 
ning, at jeg af enkelte Arter har haft et forholdsvis stort Antal 
Eksemplarer til Undersøgelse. Dernæst har jeg for hver enkelt 
Art angivet Maksimumsstørrelsen, da de foreliggende Individer 
undertiden naa en ukendt Længde. Endelig har jeg anført Eksem¬ 
plarernes Antal, thi derigennem opnaar man et ganske paalideligt 
Skøn over vedkommende Arts større eller mindre Hyppighed. 
I Henseende til den systematiske Gruppering har jeg fulgt 
G. A. Boulenger, hvis Arbejde: Catalogue of the Snakes 
in the British Museum, vol. I—III (1893—96) for lange 
Tider vil staa som det Hovedværk, hvortil enhver Afhandling af 
Beskaffenhed som den foreliggende maa henvise. Var Arten alt 
optagen i den tidligere Liste over Lagoa Santa Egnens Hvirveldyr, 
har jeg tilføjet vedkommende Navn med vedhængt Forkortelse: 
L. S. H. 
Lagoa Santa er en lille Landsby, der ligger i den brasi¬ 
lianske Stat Minas geraés under 19° 40^ S. B., altsaa godt 3 
Breddegrader nordligere end Rio de Janeiro og N. t. V. for denne 
By. Højden over Havet er ca. 835 Metre (Warming 1. c.). Af 
andre Lokaliteter har jeg kun medtaget saadanne, der ligge i Lagoa 
Santa’s nærmere Omegn, og de ere paa hvert Sted nævnte sær¬ 
skilt. 
Materialet tæller 136 Eksemplarer. Nogle faa ere hjemsendte 
af P. W. Lund; Resten er indsamlet af afd. Prof. J. T. Rein- 
